Banaslysum og alvarlegum slysum ökumanna og farþega bifreiða fækkaði árin 2011 - 2013 en á sama tíma fjölgaði alvarlegum slysum meðal hjóreiðamanna . Árið 2011 slösuðust 24 hjólreiðamenn , 36 árið eftir og 77 á síðasta ári en enginn hjólreiðamaður lést . Auknar hjólreiðar eru meðal skýringa á fjölgun slasaðra hjólreiðamanna en skráning þessara slysa hefur einnig verið bætt . Þetta er meðal þess sem fram kemur í samantektum Vegagerðarinnar í þremur skýrslum sem fjalla um greiningu á banaslysum og slysum með alvarlegum meiðslum , greiningu á alvarlegum slysum og banaslysum annars vegar á gangandi vegfarendum og hins vegar hjólreiðamönnum . Í skýrslunum er byggt á grunngögnum sem Vegagerðin hefur fengið frá Samgöngustofu sem byggir sína slysaskráningu á lögregluskýrslum . Fram kemur í greiningu Vegagerðarinnar á banaslysum og alvarlegum slysum að áhyggjurefni sé að fleiri óvarðir vegfarendur slasist , þ.e. gangandi og hjólandi . Aukin áhersla hafi verið lögð á vistvænar samgöngur sem hafi skilað sér í fleiri gangandi og hjólandi vegfarendum . Í skýrslunni segir meðal annars : ,, Krafan um aukinn hlut vistvænna ferðamáta í samfélaginu á líklega eftir að verða til þess að fleiri óvarðir vegfarendur verða í umferðinni og því er mikilvægt að fylgjast sérstaklega með þróun slysa þessa vegfarendahóps og leita leiða til þess að tryggja öryggi þeirra . “ Alls slösuðust 52 gangandi vegfarendur árin 2011 - 2013 og sjö létust . Í greiningunni á slysunum kemur meðal annars fram að algengast væri að gangandi fólk slasaðist þegar ekið væri á það á götu og næst algengast á bílastæði . Í fjórum tilfellum var hjólað á gangandi vegfaranda .